Norsk OL-avansement for sandvolleyball-gutta
Sandvolleyduoen går videre med to seirer og et tap, henholdsvis mot Storbritannia, Canada og tap mot Brasil. - Dette var en skikkelig trykkoker. Vi la opp et opplegg før kampen. Det gikk mye ut på å beholde roen. Vi fulgte planen vår fullt og helt. Vi var litt heldige i første sett, men det gikk bra. Nå er vi videre og skal spille flere kamper uansett om vi blir en, to eller tre, sa Skarlund til NTB. Første sett var jevnt, og ingen av lagene ledet med mer enn to poeng. Annet sett ble derimot enveiskjøring til 21-13. Da hadde britene ikke så mye mer å komme med. - Vi hadde tro på at det ville bli lettere i annet sett. Publikum var fair og fin. De oppførte seg ikke dårlig på noen måte, men vi merket jo at vi ikke hadde støtte, for å si det slik.- Vi ble ikke satt ut av spill av stemningen. Ingen ting kan måle seg med dette, selv ikke en semifinale eller finale i Stavanger, sa han. Spinnangr sto for en praktfull avklaring som ga 22-20 til Norge i første sett. Trekningen av cupspillet foretas torsdag.
Skarlund og Spinnangr sto mot publikumspresset og er videre i OL. Det ble 2-0 over hjemmehåpene Steven Grotowski/John Garcia-Thompson foran 15.000 på tribunene onsdag.